Jarðskjálfti, þrír að stærð, varð á umbrotasvæðinu á Reykjanesskaga skömmu eftir klukkan tvö í nótt. Upptök hans voru á tæplega sex kílómetra dýpi, skammt suðvestur af Keili. Þetta er fyrsti skjálftinn á svæðinu, þrír eða stærri, síðan nítjánda mars þegar eldgosið hófst. Veðurstofunni bárust tilkynningar um að skjálftinn hefði fundist bæði á höfuðborgarsvæðinu og í Borgarfirði. Ekki hefur orðið vart við frekari skjálftavirkni eða óróa af nokkru tagi við gosstöðvarnar eftir skjálftann í nótt.
Jarðskjálfti þrír að stærð varð í nótt skammt suðvestur af Keili. Þetta er fyrsti jarðskjálftinn, yfir þremur að stærð, á umbrotasvæðinu á Reykjanesskaga frá því eldgosið í Geldingadölum hófst. Gönguleiðin að gosinu var opnuð að nýju í hádeginu. 